**ΓΥΜΝΑΣΙΟ ΜΟΙΡΩΝ**

Αγαπητοί γονείς,

**Σας ενημερώνουμε για τον ΝΕΟ τρόπο εγγραφής** των μαθητών/τριώνγια την Α΄ Γυμνασίου και της **ανανέωσης** εγγραφής για τις Β’ και Γ’ Τάξεις Γυμνασίου **για το σχολικό έτος 2018-2019.**

Οι αιτήσεις εγγραφής – ανανέωσης εγγραφής για τα Γυμνάσια, πραγματοποιούνται από

**15 – 5 – 2018 έως 30 – 6 – 2018** και από **01 – 9 – 2018 έως 11 – 9 – 2018** πριν την έναρξη των σχολικών μαθημάτων.

Ο μαθητής/τρια που δεν θα εγγραφεί εμπρόθεσμα δεν θεωρείται φοιτών/ούσα και παίρνει απουσίες.

Οι απουσίες των μαθητών/τριών για το χρονικό διάστημα από την έναρξη των μαθημάτων

μέχρι την εκπρόθεσμη εγγραφή υπολογίζονται **όλες** μέχρι την ολοκλήρωση της εγγραφής.

**Εκπρόθεσμη** εγγραφή, **δηλαδή μετά τις 11-9-2018**, πραγματοποιείται **μόνο** μετά από έγκριση του οικείου Διευθυντή Δευτεροβάθμιας Εκπαίδευσης έως δέκα (10) ημέρες μετά την έναρξη των μαθημάτων.

**Τρόπος εγγραφής – ανανέωσης εγγραφή:**

**Κάθε κηδεμόνας μαθητή/τριας εγγεγραμμένου/ης στο Γυμνάσιο, πρέπει να προσέλθει στη Διεύθυνση του σχολείου μέχρι την παραμονή της έναρξης των μαθημάτων του επόμενου σχολικού έτους, δηλαδή έως 11-9-2018 και να καταθέσει:**

**Α. Για την Α’ Τάξη, Απολυτήριο Δημοτικού**  εφόσον αυτό δεν έχει διαβιβαστεί υπηρεσιακά. **Β.**  **Φωτοαντίγραφο δελτίου αστυνομικής ταυτότητας** του/της μαθητή/τριας ή **Πιστοποιητικό του** Δήμου/Δημοτικής Ενότητας στα Μητρώα του οποίου είναι εγγεγραμμένος/η ο/η μαθητής/τρια, εφόσον δεν έχει δελτίο αστυνομικής ταυτότητας.

**Γ. Για όλες τις Τάξεις (Α’ – Β΄ – Γ΄)**, **Υπεύθυνη Δήλωση του ν. 1599/1986** του γονέα - κηδεμόνα τού/τής μαθητή/τριας στην οποία να δηλώνεται **η νομιμότητα της άσκησης της κηδεμονίας**, σύμφωνα με το άρθρο 13. Επίσης στην ίδια Υπεύθυνη Δήλωση δηλώνεται **η αποδοχή της ηλεκτρονικής ενημέρωσης** για τα ζητήματα της πορείας φοίτησης του/της μαθητή/τριας, **η διεύθυνση κατοικίας**, η **ηλεκτρονική διεύθυνση (e mail)** για την παραλαβή των ηλεκτρονικών μηνυμάτων και ο **αριθμός του κινητού τηλεφώνου** στο οποίο θα αποστέλλονται τα σύντομα μηνύματα (SMS). Επίσης οποιοδήποτε άλλο τηλέφωνο επικοινωνίας.

**ΣΗΜΑΝΤΙΚΟ:**

Όποιος από τους δύο γονείς δηλώσει κηδεμόνας θα πρέπει να έχει ή να βγάλει κωδικούς στο taxis net (εφορία) για να μπορεί αργότερα - κατά την φοίτησή του στη Γ΄ Τάξη, να εγγράψει ηλεκτρονικά τον/την μαθητή/τρια στο ΓΕΛ ή ΕΠΑΛ.

**Δ.**  Μετά την ολοκλήρωση της εγγραφής στην Α' τάξη Γυμνασίου και το αργότερο μέχρι το τέλος Σεπτεμβρίου κατατίθεται στο σχολείο **το Ατομικό Δελτίο Υγείας του Μαθητή (ΑΔΥ)**, σύμφωνα με τις διατάξεις της κοινής υπουργικής απόφασης Φ.6/304/75662/Γ1/15-05-2014 (Β' 1296).

Μοίρες 17-04-2018

**Από την Δ/νση του Σχολείου**